b'\n_START_ARTICLE_\nAFI\n_START_PARAGRAPH_\nAFI (A Fire Inside) yra roko grup\xc4\x97 i\xc5\xa1 JAV, Kalifornijos valstijos, susik\xc5\xabrusi 1991 m. Per 18 gyvavimo met\xc5\xb3 grup\xc4\x97 yra i\xc5\xa1leidusi 8 albumus. 2003 metais, i\xc5\xa1leidus album\xc4\x85 Sing the Sorrow grup\xc4\x97s populiarumas i\xc5\xa1augo ir jie pateko \xc4\xaf Billboard200 topo 5-\xc4\x85j\xc4\x85 viet\xc4\x85. V\xc4\x97lesnis albumas Decemberunderground, i\xc5\xa1leistas 2006\xc2\xa0m. grupei atne\xc5\xa1\xc4\x97 dar didesn\xc4\xaf pripa\xc5\xbeinim\xc4\x85 visame pasaulyje.\n_START_SECTION_\nBiografija\n_START_PARAGRAPH_\nGrup\xc4\x97 per 18 gyvavimo met\xc5\xb3 i\xc5\xa1leido 8 studijinius albumus. Pirmasis albumas pasirod\xc4\x97 1995 metais pavadinimu \xe2\x80\x9eAnswer That and Stay Fashionable\xe2\x80\x9c. 1996 metais grup\xc4\x97 i\xc5\xa1leido savo antr\xc4\x85j\xc4\xaf album\xc4\x85 kurio pavadinimas \xe2\x80\x9eVery Proud Of Ya\xe2\x80\x9c. Sekan\xc4\x8diais metais i\xc5\xa1leido savo tre\xc4\x8di\xc4\x85 album\xc4\x85 \xe2\x80\x9eShut Your Mouth And Open Your Eyes\xe2\x80\x9c. Per \xc5\xa1iuos metus grup\xc4\x97 pakeit\xc4\x97 stili\xc5\xb3. Jie per\xc4\x97jo i\xc5\xa1 hardcore punk \xc4\xaf horror punk. Su naujo gitaristo at\xc4\x97jimnu \xc4\xaf grup\xc4\x97 pasikeit\xc4\x97 ir muzika. 1999 metais buvo i\xc5\xa1leistas pirmas albumas kurio muzika buvo sukurta Jade Puget. Albumo pavadinimas \xe2\x80\x9eBlack Sails In The Sunset\xe2\x80\x9c. Taip pat \xc4\xaf grup\xc4\x99 at\xc4\x97jo ir naujas bosistas Hunter Burgan. Sekantis albumas buvo i\xc5\xa1leistas 2000 metais. Albumo pavadinimas \xe2\x80\x9eThe Art Of Drowning\xe2\x80\x9c. Tai pirmasis albumas pat\xc4\x99k\xc4\x99s \xc4\xaf Billboard 200. \xc5\xa0is albumas buvo pakil\xc4\x99s iki #172. Radikaliai pasikeit\xc4\x99 AFI sugr\xc4\xaf\xc5\xbeo \xc4\xaf muzikos pasaul\xc4\xaf 2003 metais su nauju album \xe2\x80\x9eSing The Sorrow\xe2\x80\x9c. \xc5\xa0iame albume i\xc5\xa1nyko iki tol grup\xc4\x97s muzikoje gyvav\xc4\x99s punk \xc5\xbeanras. Grup\xc4\x97 atrado savit\xc4\x85 stili\xc5\xb3. Buvo i\xc5\xa1leisti \xc5\xa1io albumo singlai tai \xe2\x80\x9eGirls Not Grey\xe2\x80\x9c ir \xe2\x80\x9eThe Leaving Song Pt.2\xe2\x80\x9c. Albumas \xe2\x80\x9eSing The Sorrow\xe2\x80\x9c tapo platininiu Amerikoje. 2006 metais pasirod\xc4\x97 septintasis grup\xc4\x97s albumas \xe2\x80\x9eDecemberunderground\xe2\x80\x9c su singlu \xe2\x80\x9eMiss Murder\xe2\x80\x9c. Ir albumas ir singlas u\xc5\xbe\xc4\x97m\xc4\x97 pirm\xc4\x85sias vietas Billboard 200 tope. Singlas \xe2\x80\x9eLove Like Winter\xe2\x80\x9c u\xc5\xbe\xc4\x97m\xc4\x97 #4 viet\xc4\x85. Septintasis grup\xc4\x97s albumas buvo pripa\xc5\xbeintas auksiniu Australijoje ir Amerikoje.\n_START_SECTION_\nAnkstyvieji metai (1991\xe2\x80\x931998)\n_START_PARAGRAPH_\nBesimokydami vidurin\xc4\x97je mokykloje Ukiah, Kalifornijoje Davey Havok (dabartinis grup\xc4\x97s vokalistas), Mark Stopholese (buv\xc4\x99s grup\xc4\x97s narys, gitaristas) ir Vic Chalker (taip pat buv\xc4\x99s narys, bosistas) 1991 metais suk\xc5\xabr\xc4\x97 grup\xc4\x99, pavadinimu AFI, kuris yra trumpinys pilno grup\xc4\x97s pavadinimo A Fire Inside (Ugnis Viduje). Grup\xc4\x97s nariai yra sak\xc4\x99, kad pavadinimas originaliai yra kil\xc4\x99s i\xc5\xa1 Asking for It ir Anthems for Insubordinates. Vos susik\xc5\xabrusi grup\xc4\x97 nemok\xc4\x97jo groti jokiu muzikos instrumentu, tod\xc4\x97l Stopholese i\xc5\xa1moko groti gitara, taip pat pakviet\xc4\x97 savo draug\xc4\x85 Adam Carson (dabartinis grup\xc4\x97s b\xc5\xabgininkas), kuris tur\xc4\x97jo b\xc5\xabgnus. Chalkeris i\xc5\xa1moko groti bosine gitara, ta\xc4\x8diau netrukus i\xc5\xa1\xc4\x97jo i\xc5\xa1 grup\xc4\x97s ir \xc4\xaf jo viet\xc4\x85 at\xc4\x97jo Geoff Kresge. Po kiek laiko grup\xc4\x97 kartu su dabar nebeegzistuojan\xc4\x8dia grupe Loose Change (jos sud\xc4\x97tyje buvo b\xc5\xabsimas AFI gitaristas Jade Puget) i\xc5\xa1leido pirm\xc4\x85j\xc4\x85 savo plok\xc5\xa1tel\xc4\x99 pavadinimu Dork (1991).\n_START_SECTION_\nNaujienos\n_START_PARAGRAPH_\n\xc5\xa0iuo metu AFI \xc4\xafra\xc5\xa1in\xc4\x97ja nauj\xc4\x85 album\xc4\x85 pavadinimu \xe2\x80\x9eCrash Love\xe2\x80\x9c. Grup\xc4\x97s b\xc5\xabgnininkas Adam Carson per interviu u\xc5\xbesimin\xc4\x97, jog albumas gali pasirodyti gegu\xc5\xbe\xc4\x97s pabaigoje arba bir\xc5\xbeelio prad\xc5\xbeioje. Grup\xc4\x97s bosistas Hunter Burgan kalb\xc4\x97jo, kad \xc5\xa1iame albume bus vienos i\xc5\xa1 geriausi\xc5\xb3, kada nors para\xc5\xa1yt\xc5\xb3 AFI dain\xc5\xb3._NEWLINE_2008 met\xc5\xb3 gruod\xc5\xbeio m\xc4\x97nes\xc4\xaf AFI savo gerb\xc4\x97jams suteik\xc4\x97 \xc5\xa1ans\xc4\x85 dainuoti kartu su grupe naujame \xc4\xafra\xc5\xa1e. Konkurs\xc4\x85 pavadino \xe2\x80\x9eBegin Transmission\xe2\x80\x9c. \xc5\xa0iame konkurse fanai tur\xc4\x97jo sukurti trump\xc4\x85 video apie save. Konkursas baig\xc4\x97si 2009 met\xc5\xb3 vasario m\xc4\x97nes\xc4\xaf. J\xc4\xaf laim\xc4\x97jo 6 \xc5\xbemon\xc4\x97s. Penkis i\xc5\xa1rinko pati grup\xc4\x97, o laim\xc4\x97tojas buvo i\xc5\xa1rinktas \xc5\xbemoni\xc5\xb3 balsais.'